
   ROMÂNIA

   JUDEȚUL TIMIȘ

   CONSILIUL LOCAL AL MUNICIPIULUI TIMIȘOARA

   ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

   Bd. C.D. Loga nr. 1, Timișoara, România, +40256-408.300

   Serviciul Sănătate și Management Spitale

   Nr. ASEMT2023-3188/16.11.2023

                                                                                                                                   APROBAT,
                                                                                                                                     PRIMAR

                                                                                                                                 Dominic Fritz                                                               

                                 REFERAT DE APROBARE A PROIECTULUI DE HOTĂRÂRE

privind modificarea art.1 din Hotărârea Consiliului Local al Municipiului Timișoara
 nr. 279 din data de 27.06.2023 privind desemnarea în Consiliul de Administrație al Spitalului Clinic Municipal de Urgență Timișoara a reprezentanților Consiliului Local al Municipiului Timișoara
Având în vedere Raportul de specialitate cu nr. ASEMT2023-3187/16.11.2023 al Serviciului Sănătate și Management Spitale din cadrul Administrației pentru Sănătate și Educație a Municipiului Timișoara şi Proiectul de  hotărâre privind desemnarea în Consiliul de administrație al Spitalului Clinic Municipal de Urgență Timișoara a reprezentanților Consiliului Local al Municipiului Timișoara.
Facem următoarele precizări:
1. Descrierea situaţiei actuale
    
Managementul asistenţei medicale a Spitalului Clinic Municipal de Urgență Timișoara a fost transferat către autoritatea publică locală, potrivit OUG 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale.
2. Schimbări preconizate și rezultate așteptate

        
Potrivit  prevederilor   art. 187 alin. (1), (2), (5), (8) și (14)  din Legea nr. 95/2006 privind reforma în domeniul sănătății republicată, modificată prin Legea 310/17.11.2022, ”(1) În cadrul spitalului public funcţionează un consiliu de administraţie format din 5-8 membri, care are rolul de a dezbate principalele probleme de strategie, de organizare şi funcţionare a spitalului.
    
(2) Membrii consiliului de administraţie pentru spitalele publice din reţeaua autorităţilor administraţiei publice locale sunt:

    
a) 2 reprezentanţi ai Ministerului Sănătăţii sau ai direcţiilor de sănătate publică judeţene sau a municipiului Bucureşti, iar în cazul spitalelor clinice un reprezentant al Ministerului Sănătăţii sau al direcţiilor de sănătate publică judeţene sau a municipiului Bucureşti;
   
b) 3 reprezentanţi numiţi de consiliul judeţean ori consiliul local, după caz, respectiv de Consiliul General al Municipiului Bucureşti, din care unul să fie economist;
   
c) un reprezentant numit de primar sau de preşedintele consiliului judeţean, după caz;
   
d) un reprezentant al universităţii sau facultăţii de medicină, pentru spitalele clinice;
   
e) un reprezentant al structurii teritoriale a Colegiului Medicilor din România;
   
f) un reprezentant al structurii teritoriale a Ordinului Asistenţilor Medicali Generalişti, Moaşelor şi Asistenţilor Medicali din România, cu statut de invitat.”

  
(5) Instituţiile prevăzute la alin. (2), (3) şi (4) sunt obligate să îşi numească şi membrii supleanţi în consiliul de administraţie.
  
(8) Membrii 
consiliului de administraţie al spitalului public se numesc prin act administrativ de către instituţiile prevăzute la alin. (2), (3) şi (4).
 
(14) În cazul autorităţilor administraţiei publice locale care realizează managementul asistenţei medicale la cel puţin 3 spitale, reprezentanţii prevăzuţi la alin. (2) lit. b) sunt numiţi din rândul structurii prevăzute la art. 18 alin. (1) lit. a) din Ordonanţa de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare.
    
La <LLNK 12008   162180 302  18 76>art. 18 alin. (1) lit. a) din Ordonanţa de urgenţă a Guvernului nr. 162/2008 se prevede:                                                                                                                                                                                                                                                                                                
“(1) În aplicarea prevederilor prezentei ordonanţe de urgenţă, Consiliul General al Municipiului Bucureşti şi consiliile locale au următoarele atribuţii:                                                                                                                                               
a) asigurarea managementului asistenţei medicale prin structuri cu atribuţii specifice în acest domeniu”.     
    
Prin adresa nr. E-5905/24.10.2023, înregistrată la Administrația pentru Sănătate și Educație a Municipiului Timișoara sub nr. ASEMT2023-3051/30.10.2023, Spitalul Clinic Municipal de Urgență Timișoara a solicitat desemnarea din partea Consiliului Local al Municipiului Timișoara a unui membru titular și a unui membru supleant, ce vor face parte din Consiliul de Administrație al spitalului, ca urmare a cererilor de demisie a d-nei Lapadatu Andra și a d-nei Megan Anca-Elena.

Membrul titular, d-na Lapadatu Andra, va fi înlocuită de d-na Tudor Manuela și membrul supleant, d-na Megan Anca-Elena, va fi înlocuită de d-na Padure Bianca.               
    
Demersul concretizat în proiectul de hotărâre ce va fi supus dezbaterii și aprobării Consiliului Local al Municipiului Timisoara se justifică prin faptul că un membru titular și un membru supleant și-au înnaintat cererile de demisie din cadrul Consiliului de Admninistratie.

    

În aceste condiții se impune desemnarea noilor reprezentanți ai Consiliului Local al Municipiului Timisoara în Consiliul de Administrație al Spitalului Clinic Municipal de Urgență Timișoara.
  3. Concluzii    
     
Având în vedere  cele expuse mai sus, considerăm necesară şi oportună iniţierea unui proiect

de hotărâre privind privind modificarea art.1 din Hotărârea Consiliului Local al Municipiului Timișoara nr. 279 din data de 27.06.2023 privind desemnarea în Consiliul de Administrație al Spitalului Clinic Municipal de Urgență Timișoara a reprezentanților Consiliului Local al Municipiului Timișoara.
.

